30. 7. 94 De Europæiske Fællesskabers Tidende Nr. L 198/1 (Retsakter hvis offentliggørelse er obligatorisk) RÅDETS FORORDNING (EF) Nr. 1921/94 af 25. juli 1994 om ændring af forordning (EF) nr. 519/94 om den fælles ordning for indførsel fra visse tredjelande RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 113, under henvisning til forslag fra Kommissionen, og ud fra følgende betragtninger : Ved forordning (EF) nr. 519/94 af 7. marts 1994 om den fælles ordning for indførsel fra visse tredjelande og ophævelse af forordning (EØF) nr. 1765/82, (EØF) nr. 1766/82 og (EØF) nr. 3420/83 (!) fastsatte Rådet på grund af følsomheden inden for visse af Fællesskabets erhvervsgrene kvantitative fællesskabskontingenter for et begrænset antal varer med oprindelse i Den Kinesiske Folkerepublik ; kontingenterne var opført i bilag II til nævnte forordning ; ved fastlæggelsen af størrelsen af disse kontingenter bestræbte Rådet sig på at finde en vis balance mellem en passende beskyttelse af de pågældende erhvervsgrene i Fællesskabet og, på grund af de forskellige interesser, der gør sig gældende, opretholdelse af et acceptabelt niveau for samhandelen mellem Fællesskabet og Den Kinesiske Folkerepublik ; for så vidt angår legetøj henhørende under KN-kode 9503 41, har anvendelsen og forvaltningen af kontingentet vist, at dette mål ikke er nået på fuldt tilfredsstillende måde i 1994 ; der har faktisk været forstyrrelser i samhan- delen med Den Kinesiske Folkerepublik, som påvirker aktiviteten inden for de erhvervsgrene i Fællesskabet, der har tilknytning til indførsel, afsætning og forarbejdning af legetøj med oprindelse i dette land, hvilket medfører økonomiske vanskeligheder ; () EFT nr. L 67 af 10. 3. 1994, s, 89.  for at lette overgangen fra den tidligere importordning til den ordning, der blev indført ved forordning (EF) nr. 519/94, bør det pågældende kontingent, uden at fore- gribe en fornyet undersøgelse af situationen, derfor tilpasses 'ved en passende forhøjelse for 1994; de beløb, hvormed kontingentet for 1994 forhøjes, bør hurtigst muligt tildeles importørerne i overensstemmelse med Rådets forordning (EF) nr. 520/94 af 7. marts 1994 om fastlæggelse af en fællesskabsprocedure for forvaltning af kvantitative kontingenter ?) — UDSTEDT FØLGENDE FORORDNING : Artikel 1 I bilag II til forordning (EF) nr. 519/94 erstattes tallet +158 965 083 ECU« i kolonnen »Kontingenter (15. 3. til 31. 12. 1994) . under HS/KN 950341 med tallet »204 500 000 ECU«, Artikel 2 Det supplerende kontingentbeløb for 1994 tildeles i sin helhed importørerne hurtigst muligt i overensstemmelse med forordning (EF) nr. 520/94. Artikel 3 Denne forordning træder i kraft på dagén for offentliggø- relsen i De Europæiske Fællesskabers Tidende. () EFT nr. L 66 af 10. 3. 1994, s. 1.